Johtokunnan päätös Euroopan koulutussäätiön asiakirjojen saatavuudesta yleisölle



Virallinen lehti nro C 369 , 06/12/1997 s. 0010 - 0011



JOHTOKUNNAN PÄÄTÖS Euroopan koulutussäätiön asiakirjojen saatavuudesta yleisölle (97/C 369/11) (ETA:n kannalta merkityksellinen teksti) EUROOPAN KOULUTUSSÄÄTIÖN JOHTOKUNTA, ottaa huomioon Euroopan unionista tehdyn sopimuksen päätösasiakirjan liitetyn julistuksen oikeudesta saada tietoja, joka korostaa, että päätöksentekomenettelyn avoimuus vahvistaa instituutioiden demokraattista luonnetta ja yleisön luottamusta hallintoa kohtaan, ottaa huomioon johtopäätökset, joissa Birminghamin ja Edinburghin Eurooppa-neuvoston kokouksissa sovittiin periaatteista yhteisön lähentämisestä kansalaisiinsa, ottaa huomioon Kööpenhaminan Eurooppa-neuvoston johtopäätökset, joissa vahvistettiin periaate taata kansalaisille mahdollisimman laaja tietojen saatavuus ja pyydettiin komissiota ja neuvostoa hyväksymään pikaisesti tarvittavat toimenpiteet tämän periaatteen käytännön toteuttamiseksi, katsoo, etteivät mainitut periaatteet vahingoita ehtoja, jotka koskevat henkilöihin suoraan ja yksityiskohtaisesti liittyvien tietojen saantia, katsoo, että näitä periaatteita on sovellettava täysin sopusoinnussa salaisiksi luokiteltuja tietoja koskevien määräysten kanssa, katsoo tämän päätöksen olevan Euroopan koulutussäätiön tiedotuspolitiikan lisäperuste, ON PÄÄTTÄNYT SEURAAVAA: 1 artikla Euroopan koulutussäätiön (jäljempänä "säätiö") asiakirjat ovat mahdollisimman laajasti yleisön saatavissa. "Asiakirjalla" tarkoitetaan mitä tahansa sellaista kirjoitettua tekstiä sen esitysmuodosta riippumatta, joka sisältää olemassa olevaa tietoa ja jota säilytetään säätiössä. Tämä päätös ei koske niitä säätiön asiakirjoja, jotka Euroopan yhteisöjen virallisten julkaisujen toimisto on julkaissut. 2 artikla 1. Kaikki asiakirjojen saatavuutta koskevat hakemukset on tehtävä kirjallisesti säätiön johtajalle. Hakemukset tulee tehdä riittävän täsmällisesti; niiden tulee sisältää tiedot, joiden avulla asiakirja tai asiakirjat voidaan tunnistaa. Tarvittaessa johtaja pyytää hakijalta lisätietoja. 2. Johtaja ilmoittaa kirjallisesti hakijalle yhden kuukauden kuluessa, onko hakemus hyväksytty. Säätiön hallussaan pitämän asiakirjan liittyessä toimintoihin, jotka perustuvat säätiön jonkin jäsenvaltion, yhteisön instituution tai toimielimen tai muun kansallisen tai kansainvälisen elimen kanssa tekemään sopimukseen, asianomaisen elimen suostumus on pyydettävä ennen päätöstä. 3. Hakemukseen vastaamatta jättäminen yhden kuukauden sisällä merkitsee kielteistä päätöstä. 4. Johtajan päättäessä hylätä hakemuksen on päätöksen perusteet annettava samoin kuin tiedot käytettävissä olevista muutoksenhakumahdollisuuksista, esim. oikeusmenettelyistä ja valituksista Euroopan parlamentin oikeusasiamiehelle Euroopan yhteisön perustamisasetuksen 138 e artiklan mukaisesti. 5. Asiakirjat tulevat olemaan hakijan saatavissa joko paikalla, tai ne lähetetään hänelle hänen omalla kustannuksellaan. Lähettämisestä voidaan periä kohtuullinen korvaus. Hakijan halutessa tutkia asiakirjaa paikalla säätiö tekee tarvittavat järjestelyt hänen vastaannottamisekseen. 6. Hakijan kanssa neuvotellen säätiö löytää tasapuolisen ratkaisun toistuviin hakemuksiin ja/tai hakemuksiin, jotka liittyvät hyvin laajoihin asiakirjoihin. 7. Säätiö voi päättää, että henkilö, jolle asiakirja on luovutettu, ei voi jäljentää lai levittää kyseistä asiakirjaa kaupallisiin tarkoituksiin ilman säätiön ennalta antamaa suostumusta. 8. Mikäli säätiön hallussaan pitämä asiakirja on luonnollisen tai oikeushenkilön, jäsenvaltion, yhteisön instituution tai muun kansallisen tai kansainvälisen elimen kirjoittama, hakemus on lähetettävä kirjoittajalle. 3 artikla Säätiö kieltää tiedonsaannin asiakirjoista, joiden paljastaminen voisi heikentää: - yleisen edun suojaa (erityisesti yleistä turvallisuutta, kansainvälisiä suhteita, rahan vakautta, oikeusmenettelyjä, tarkastuksia ja tutkimuksia). - yksilön ja yksityiselämän suojelua, - kaupallisen ja teollisen salaisuuden suojelua, - yhteisön taloudellisten etujen suojelua, - tietoja antaneen luonnollisen tai oikeushenkilön pyytämän tai jäsenvaltion lainsäädännön vaatiman luottamuksellisuuden suojelua. Säätiö voi myös kieltää tiedon saannin suojellakseen etujaan oikeuskäsittelyjensä luottamuksellisuudessa. 4 artikla Päätös tulee voimaan 1. marraskuuta 1997. Se julkaistaan Euroopan yhteisöjen virallisessa lehdessä ja annetaan yleisön saataville. Tehty Torinossa 27 päivänä lokakuuta 1997. Euroopan koulutussäätiön johtokunnan puolesta Thomas O'DWYER